บุรีรัมย์ บุกเฉือน ทหารบก 1-0 ลิ่ว 32 ทีมโตโยต้า ลีกคัพ
อันเดรส ตูเนซ โขกประตูชัยในช่วงครึ่งหลัง ช่วยให้ ปราสาทสายฟ้า บุรีรัมย์ ยูไนเต็ด บุกไปชนะ ทหารบก เอฟซี อย่างหวุดหวิด 1-0 ผ่านเข้ารอบ 32 ทีมสุดท้ายศึกโตโยต้า ลีก คัพ ได้สำเร็จ,17 เม.ย.การแข่งขันฟุตบอลโตโยต้า ลีก คัพ 2015 รอบ 64 ทีม ที่สนามกีฬากองทัพบก ทหารบก เอฟซี ทีมในศึกเอไอเอสลีก ภูมิภาค ดิวิชั่น 2 โซนกรุงเทพฯ ลงสนามพบกับ ปราสาทสายฟ้า บุรีรัมย์ ยูไนเต็ด ทีมดังจากศึกโตโยต้า ไทยพรีเมียร์ลีก ซึ่งเป็นรองแชมป์เก่า,เกมนี้ ขวัญ รัตนรังสี กุนซือทีมทหารบก เอฟซี จัดผู้เล่นชุดใหญ่ลงสนามเต็มสูบ โดยมี จัคเควซ ไตโอเย ลงล่าตาข่าย ด้าน อเล็กซานเดอร์ กามา กุนซือบุรีรัมย์ พักนักเตะตัวหลักหลายราย เพราะต้องเตรียมบุกไปเยือน ซองนัม เอฟซี ในศึกเอเอฟซี แชมเปียนส์ ลีก ช่วงกลางสัปดาห์หน้า โดยมี เคน วินเซนต์ กับ ณัฐวุฒิ สมบัติโยธา เป็นทีเด็ดในแนวรุก,เปิดฉากครึ่งแรก น.14 บุรีรัมย์ เกือบได้ประตูขึ้นนำ จากจังหวะที่ ประกิต ดีพร้อม ลุยเข้าเขตโทษด้านขวา ก่อนเปิดเข้ากลางให้ วันเฉลิม ยิ่งยง แปหลุดเสาแรกออกไปนิดเดียว,ถัดมา 6 นาที ทหารบกโต้กลับเร็ว พีระพล วัฒนจินดา โซโล่เดี่ยวไปหน้าเขตโทษ ก่อนตัดสินใจยิงเอง บอลหลุดกรอบแบบไม่ได้ลุ้น,จากนั้น น.25 เป็นโอกาสของบุรีรัมย์ เมื่อ ประกิต ดีพร้อม เปิดฟรีคิกเข้ากรอบเขตโทษ สิทธิพร ไชยวงษา นายทวารทหารบก เซฟออกมา ก่อนที่กองหลังจะมาช่วยเคลียร์บอลออกไปได้,ช่วงท้ายครึ่งแรก น.35 ทหารบก น่าได้ประตูขึ้นนำสุดๆ จากจังหวะที่ ธัญนนท์ นครวงศ์ ได้กดด้วยซ้ายในเขตโทษ บอลพุ่งจะเสียบเสาแรก แต่ ยศพล เทียงดาห์ นายด่านบุรีรัมย์ ปัดออกไปได้ทัน,จบครึ่งแรก ทหารบก เอฟซี เสมอ บุรีรัมย์ ยูไนเต็ด อยู่ 0-0,กลับมาเล่นต่อครึ่งหลัง น.54 บุรีรัมย์ เกือบได้เฮ ธีราทร บุญมาทัน เปิดฟรีคิกเข้าเขตโทษ สิทธิพร ชกบอลออกมาเข้าทาง เชาว์วัฒน์ วีระชาติ ปั่นด้วยขวาจากนอกเขตโทษ แต่ สิทธิพรโชว์ซุปเปอร์เซฟปัดออกไปได้,ถึง น.72 บุรีรัมย์ ได้ประตูขึ้นนำ 1-0 ธีราทร บุญมาทัน เปิดฟรีคิกมาที่เสาสองให้ อันเดรส ตูเนซ โขกเข้าไปตุงตาข่าย,ถัดมานาทีเดียว ทีมเยือนเกือบได้เฮอีกรอบ เมื่อผู้เล่นของทหารบกส่งบอลพลาดมาเข้าทาง ดิโอโก หลุยส์ ซานโต กดเต็มข้อจากนอกเขตโทษ แต่ สิทธิพร ไชยวงษา ยังเซฟได้อย่างสุดยอด,ช่วงเวลาที่เหลือเป็น บุรีรัมย์ ที่ครองเกมบุกใส่เจ้าถิ่น แต่บวกประตูเพิ่มไม่ได้ จบเกม บุรีรัมย์ ยูไนเต็ด บุกไปชนะ ทหารบก เอฟซี 1-0 ผ่านเข้ารอบ 32 ทีมสุดท้ายศึกฟุตบอลโตโยต้า ลีก คัพ 2015 ได้สำเร็จ,รายชื่อ 11 ตัวจริงของทั้ง 2 ทีม,ทหารบก เอฟซี, : ส.ท. สิทธิพร ไชยวงษา, ส.ท. นัฐพงษ์ คุ้มเนตร,พลฯ รุ่งศักดิ์ คชรัตน์, ส.ต.พีระพล วัฒนจินดา, แจ็คเควส, จ.ส.อ. พินิจพงษ์ แจ้งพลอย,ส.ท. ขจรปณต น้อยโสภา, พิสิฐพงศ์ ผูกวาจา, พลฯ รัฐศักดิ์ แดนรักษ์, ธัญนนท์ นครวงศ์,บุรีรัมย์ ยูไนเต็ด, : ยศพล เทียงดาห์, วันเฉลิม ยิ่งยง, อันเดรส ตูเนซ, เคน วินเซนต์, สุรัตน์ สุขะ, อนาวิน จูจีน, ประกิต ดีพร้อม, นุกูลกิจ ครุฑใหญ่, สุรีย์ สุขะ, เชาว์วัฒน์ วีระชาติ, ณัฐวุฒิ สมบัติโยธา  
อันเดรส ตูเนซ โขกประตูชัยในช่วงครึ่งหลัง ช่วยให้ ปราสาทสายฟ้า บุรีรัมย์ ยูไนเต็ด บุกไปชนะ ทหารบก เอฟซี อย่างหวุดหวิด 1-0 ผ่านเข้ารอบ 32 ทีมสุดท้ายศึกฟุตบอลโตโยต้า ลีก คัพ 2015  ได้สำเร็จ
ฟุตบอลโตโยต้า ลีก คัพ 2015 รอบ 64 ทีม,บุรีรัมย์ ยูไนเต็ด,ทหารบก เอฟซี,ผลบอล,ข่าวกีฬา,ข่าว,ไทยรัฐออนไลน์